text: স্বামী অখণ্ডানন্দ () ( জন্ম:   - মৃত্যু:  ১৯৩৭) রামকৃষ্ণ মঠ ও রামকৃষ্ণ মিশন-এর তৃতীয় অধ্যক্ষ ও মিশনের সেবা কার্যের প্রধান উদ্যোক্তা। রামকৃষ্ণ পরমহংসদেবের ১৭ জন শিষ্যের অন্যতম ।
  
  প্রাকজীবন 
  তাঁর পিতার নাম শ্রীমন্ত গঙ্গোপাধ্যায় এবং পিতৃদত্ত নাম গঙ্গাধর গঙ্গোপাধ্যায়। স্বামী বিবেকানন্দর পরিব্রাজক অবস্থার সঙ্গী ও সহচররূপে ভারতে নানা তীর্থ পরিভ্রমণ করেন ।১৮৯৫ খ্রিস্টাব্দে পশ্চিমবঙ্গের মুর্শিদাবাদ জেলার দুর্ভিক্ষপীড়িত সারগাছি ও মহিলা গ্রামে সেবা কার্য শুরু করেন । তাঁর জীবনের অন্যতম কীর্তি সারগাছিতে আশ্রম ও কলাশিল্প বিদ্যালয় স্থাপন ।মিশনের পত্রিকা "উদ্বোধন" এ তাঁর ভ্রমণ কাহিনী 'তিব্বতে তিন বৎসর" প্রকাশিত হয় ।
  
  শেষজীবন 
  ১৯২৫ সালে ৬১ বছর বয়সে তিনি মঠ ও রামকৃষ্ণ মিশন-এর সহ সভাপতি নিযুক্ত হন। শিবানন্দ ছিলেন তখন সভাপতি। ১৯৩৪ সালে হৃদরোগে ৮০ বর্ষীয় শিবানন্দ-এর প্রয়াণে তিনি সভাপতি নিযুক্ত হন। তবে তিনি বহরমপুর নিকটবর্তী সারগাছি আশ্রমে থাকতেন।
  
  সভাপতিত্বকালে তিনি মাধবরাও সদাশিবরাও গোলওয়ালকর-কে প্রভাবিত করেন , যিনি পরবর্তীতে রাষ্ট্রীয় স্বয়ংসেবক সঙ্ঘ-এর সঙ্ঘচালক হন।
  
  তার সময়েই ১৯৩৬ সালে রামকৃষ্ণদেবের জন্মশতবার্ষিকী কলকাতায় পালিত হয়। 
  
  ১৯৩৭ এর ফেব্রুয়ারী মাসে তিনি অসুস্থ হয়ে পড়েন , তাকে কলকাতায় আনা হয়। ৭ই ফেব্রুয়ারী বেলুড়মঠে শেষ নিঃশ্বাস ত্যাগ করেন। বেলুড় মঠ ও মিশনের অধ্যক্ষ থাকাকালে ১৯৩৭ খ্রিস্টাব্দে প্রয়াত হন।
  
  তথ্যসূত্র
  
  বিষয়শ্রেণী:বাঙালি হিন্দু
  বিষয়শ্রেণী:রামকৃষ্ণ মিশন
  বিষয়শ্রেণী:হিন্দু দার্শনিক
title: স্বামী অখণ্ডানন্দ